Mikko Kuustonen

Ari-Mikko Kuustonen (s. 4. maaliskuuta 1960 Leppävirta) on suomalainen laulaja-lauluntekijä, joka soolouransa ohella on tullut tunnetuksi Q.Stone- ja Pro Fide -yhtyeistä sekä myös monista ei-musiikillisista esiintymisistään television viihdeohjelmissa.

Kuustonen on soolouransa varrella julkaissut yhteensä yksitoista studioalbumia, joista kolme on ylittänyt kultalevyrajan ja yksi platinalevyrajan. Hänen albumeitaan on myyty yhteensä yli 230 000 kappaletta. Lisäksi hänen neljästä kokoelma-albumistaan yksi on ylittänyt kultalevyyn oikeuttavan myyntimäärän. Hänen tuorein studioalbuminsa on vuoden 2017 ”Agricolankatu 11”, ja hänen soolouransa tunnetuimpia kappaleita ovat ”Enkelit lentää sun uniin”, ”Kaktusviinaa”, ”Taivas varjele”, ”Tunnen tämän ikävän”, ”Aurora”, ”Taikuri”, ”Onnentyttö”, ”Jerusalemiin” ja ”Ei kyyneltäkään”.  Musiikkiuransa ohella Kuustonen on kiertänyt kehitysmaita kirjoittaen ja tuottaen materiaalia lehtiin, radioon ja televisioon.

 Musiikkiura 
Mikko Kuustonen julkaisi ensimmäisen soololevynsä jo 1979, mutta suuremmalle yleisölle hän tuli tutuksi vasta Q.Stone-yhtyeen myötä, jonka Kuustonen perusti 1980-luvun lopussa yhdessä kitaristi Heikki Silvennoisen kanssa. Vuosina 1979–1987 hän toimi laulaja-kitaristina gospel-yhtyeessä Pro Fide. Hänen ensimmäinen gospel-yhtyeensä oli Nehemia. Kuustosen sooloura lähti kunnolla käyntiin 1990-luvun alkupuolella.

Yhteistyö Silvennoisen kanssa on jatkunut Q.Stonen jälkeenkin. Mikko Kuustonen on vieraillut huumorisketsisarjassa Kummeli kaksi kertaa vuonna 1993. Kuustonen on mukana Silvennoisen ja Pepe Ahlqvistin SF-Blues-yhtyeen vuonna 2005 julkaistulla levyllä Joutomailla. Kuustonen on levyttänyt myös kaksi albumia yhdessä Esa Kaartamon ja Edu Kettusen kanssa.

Vuonna 2009 Kuustonen julkaisi kappaleen Hiljaisin Helsinki yhdessä Irinan kanssa.

Vuonna 2011 Kuustoselle myönnettiin Juha Vainio -palkinto työstään lauluntekijänä.

Kuustonen nähtiin myös Vain elämää -sarjan viidennellä kaudella.Tässä he ovat - uudet Vain elämää -tähdet!

Kuustonen lähti yhdeksän vuoden keikkatauon jälkeen esiintymislavoille maaliskuussa 2017 ja häneltä ilmestyi keväällä 2017 myös uusi albumi.

Kuustosesta ilmestyi huhtikuussa 2022 Johnny Knigan kustantama Mikko Kuustonen, omaelämäkerta -niminen kirja, jonka mukana tuli 10 uutta laulua sisältävä cd-albumi. Äänikirjaversio sisälsi näiden laulujen lisäksi teokseen sävellettyä äänimaisemaa. Kuustosesta oli jo aiemmin kirjoitettu yksi elämäkertateos, vuonna 2007 ilmestynyt WSOY:n kustantama, Jaakko Heinimäen kirjoittama Q – lauluntekijän tarina.

 Ura musiikin ulkopuolella 

Musiikkiuransa ohella Kuustonen on kiertänyt kehitysmaita kirjoittaen ja tuottaen materiaalia lehtiin, radioon ja televisioon. Tuotantoyhtiönsä Medicine Man Productions Oy:n kautta Kuustonen on toteuttanut televisiodokumentteja ja tukenut kansalaisjärjestöjä kestävän kehityksen tiedotustyössä. Vuonna 1998 Mikko Kuustonen nimitettiin ensimmäisenä suomalaisena YK:n hyväntahdon lähettilääksi.Mikko Kuustosesta YK:n Hyvän tahdon lähettiläs  Seuraavana vuonna hänet palkittiin myös Kirkon rauhanpalkinnolla.Esittely  Vuonna 2003 hänet nimitettiin vuoden positiivisimmaksi suomalaiseksi.Mikko Kuustonen on vuoden positiivisin suomalainen Mikko Kuustosen elämäkerta Q: Lauluntekijän tarina ilmestyi vuonna 2006. Kirja on kirjoitettu yhdessä Jaakko Heinimäen kanssa.Q - LAULUNTEKIJÄN TARINAMaa­il­man­mat­kaa­ja katsoo nyt kotimaahan

Kuustonen toimi TV2:n Mansikkapaikka-keskusteluohjelman isäntänä 2007–2010.http://www.imdb.com/title/tt2076540/  Vedetään hatusta -viihdeohjelman juontajana hän toimi sarjan toisella tuotantokaudella.Riku Nieminen ja Aku Hirviniemi MTV3:n syksyn tähtiä  Kuustonen toimii myös yhtenä Hyvät ja huonot uutiset sekä Pop’n’Roll -ohjelmien vakiopanelistina. Kuustonen on juontanut tai esiintynyt myös tv-ohjelmissa Q-klubi (1991), Q ja tähdet (1992–1993), Kesäkuski (2015), Pallon ympäri (2018) ja SuomiLOVE (2015–2020). Keväällä 2020 Nelosella esitettiin Kuustosen sekä hänen puolisonsa Hanna Brotheruksen parisuhdeohjelmaa nimeltä Kimpassa. Ohjelmassa vieraili tunnettuja suomalaisia pariskuntia, kuten Satu Silvo ja Reidar Palmgren. .

Mikko Kuustonen on tehnyt yhteistyötä Jukka Perkon kanssa Hidas Oy:n nimissä.

Keväällä 2020 maailmanlaajuisen koronaviruspandemian myötä Kuustonen juonsi Yleisradion Olohuone-ohjelmaa, jossa vierailivat tunnetut suomalaiset muusikot, kuten Maija Vilkkumaa.

 Yksityiselämä 
Kuustonen oli naimisissa Marita Kuustosen kanssa 32 vuotta. Heidän avioeronsa astui voimaan keväällä 2014. Kuustosen tyttäret Iina ja Minka Kuustonen ovat näyttelijöitä. Toukokuussa 2018 Mikko Kuustonen avioitui vuonna 2014 tapaamansa koreografi Hanna Brotheruksen (s. 1968) kanssa. Pariskunta erosi loppuvuodesta 2023.  

Kuustonen on kertonut aiemmista päihdeongelmistaan, mutta on ollut raittiina vuodesta 2004 saakka. Hän on kuulunut nuorena herätysliikkeeseen ja kärsinyt myöhemmin myös mielenterveysongelmista. Kuustonen on kertonut olevansa värisokea.

Kuustonen on perheensä kuudesta lapsesta nuorin. Hänen isänsä oli töissä kaivoksella Oravikoskella Leppävirran kunnassa.Huutolaislapsen pojasta tuli koko kansan tuntema viihdepersoona – 60 vuotta täyttävä Mikko Kuustonen kertoo nyt elämänsä käännekohdista Koomikko Sami Hedberg on Kuustosen sisarenpoika.

 Albumit 













 Mikko Kuustonen, omaelämäkerta, yhteispakettina elämäkertakirjan kanssa (2022)

 Katso myös 
 Kaartamo Kettunen Kuustonen
 Luettelo Mikko Kuustosen kappaleista

 Lähteet 

 Kirjallisuutta 


 Aiheesta muualla 
 Mikko Kuustosen viralliset sivut
 Mikko Kuustosen fanisivut 



Luokka:Suomalaiset laulaja-lauluntekijät
Luokka:Suomalaiset laulajat
Luokka:Suomalaiset kitaristit
Luokka:Hengellisen musiikin esittäjät
Luokka:Vuonna 1960 syntyneet
Luokka:Elävät henkilöt